b"\n_START_ARTICLE_\nJean-Baptiste Forqueray\n_START_SECTION_\nBiografia\n_START_PARAGRAPH_\nFill del compositor Antoine Forqueray, Jean-Baptiste Forqueray va tenir una infantesa desgraciada, sent empresonat als 20 anys a la pres\xc3\xb3 de Bic\xc3\xaatre, arran d'una den\xc3\xbancia del seu pare, qui es venjava aix\xc3\xad del dolor\xc3\xb3s proc\xc3\xa8s de divorci que havia trencat el seu matrimoni. En desembre 1725, Antoine Forqueray va temptar de persuadir el regent d'expulsar al seu fils del regne de Fran\xc3\xa7a. Afortunadament, els amics de Jean-Baptiste van intervenir, escrivint al rei que \xc2\xabsense cap dubte, el fill de Forqueray \xc3\xa9s v\xc3\xadctima de la injust\xc3\xadcia, de la crueltat, i de la gelosia evident del seu pare, davant els dots del seu fill. Antoine Forqueray no va ser pas penalitzat en cap manera, i va continuar rebent el seu salari de m\xc3\xbasic de la Cort fins a la seva mort, malgrat que a partir de 1733 no li va ser mai m\xc3\xa9s exigit el compliment de les seves obligacions._NEWLINE_Jean-Baptiste Forqueray es va forjar una excel\xc2\xb7lent reputaci\xc3\xb3 de concertista i de professor. El Mercure de Fran\xc3\xa7a d'agost 1738 afirmava que ell era l'\xc3\xbanic gambista capa\xc3\xa7 de tocar les peces de viola del seu pare (i altres semblants) amb prou perfecci\xc3\xb3._NEWLINE_Ca succeir al seu pare com m\xc3\xbasic ordinari de la cambra del rei el 14 de setembre de 1742, i despr\xc3\xa9s va ser contractat pr\xc3\xadncep de Conti des de 1761 fins a la mort del pr\xc3\xadncep, en 1776, any al qual Forqueray es va retirar. Va ser professor de viola de la Princesa Henriette (filla de Llu\xc3\xads XV de Fran\xc3\xa7a) i del Pr\xc3\xadncep Frederic Guillem de Pr\xc3\xbassia, futur Frederic II el Gran._NEWLINE_En 1747, Jean-Baptiste Forqueray va obtenir el privilegi de publicar 29 peces per a viola del seu pare i tres peces de la seva pr\xc3\xb2pia autoria; tamb\xc3\xa9 va publicar la transcripci\xc3\xb3 per clavec\xc3\xad de les mateixes peces. La pr\xc3\xa0ctica de la transcripci\xc3\xb3 era com\xc3\xba a l'\xc3\xa8poca; el prefaci de moltes peces de viola ja indicava que es podien executar al clavec\xc3\xad. Moltes d'aquestes peces van ser compostes per famosos m\xc3\xbasics contemporanis: Couperin, Rameau, Leclair, Guignon, i el mateix Forqueray._NEWLINE_Jean-Baptiste Forqueray, qui va explotar la t\xc3\xa8cnica de la viola m\xc3\xa9s que ning\xc3\xba dels seus predecessors, representa l'apogeu de la tradici\xc3\xb3 francesa de la viola. La seva correspond\xc3\xa8ncia amb Frederic Guillem de Pr\xc3\xbassia \xc3\xa9s probablement la font m\xc3\xa9s interessant del segle XVIII pel que fa a la t\xc3\xa8cnica i la creaci\xc3\xb3 de la viola."